recursal/SuperWikiNEXT-32B huggingface dataset:
**Bani Tamim** (Arab: بنو تميمcode: ar is deprecated ) adalah salah satu suku Arab terbesar dan paling banyak tersebar di Semenanjung Arab, pantai Mediterranean timur, dan Iraq. Bani Tamim terbahagi kepada beberapa suku kaum, antara lain Zaid Manah, Hanzalah, Rayah, Kulaib, Yarbu', Nihsyal, dan Majasya'. Di antara puak yang terkenal pada masa ini adalah keluarga Emir Al Thani, yang memerintah Qatar.

Bani Tamim adalah keturunan dari Tamim bin Murr, yang merupakan anak kepada Ad, salah satu keturunan Elyas bin Mudar, yang tidak lain adalah nenek moyang Nabi Muhammad. Pada zaman pra-Islam, mereka menetap di Nejd, Yamamah, Bahrain, hingga lembah Furat. Bani Tamim masuk Islam tahun 2 AH. Pada masa kekhalifahan Abu Bakar, sebahagian Bani Tamim luput dan enggan membayar zakat, kerana perkataan-perkataan Sajah binti al-Harith dan Musailamah al-Kazzab, yang mendakwa diri mereka sebagai nabi. Khalid bin al-Walid dengan tentera Islam dihantar untuk mengubah minda Bani Tamim, yang mengakibatkan perang dan sekumpulan Bani Tamim terbunuh; namun kebanyakan daripada mereka kemudian kembali kepada Islam.

Pada masa penyebaran Islam selanjutnya, Bani Tamim adalah antara suku yang dihantar oleh Umar bin al-Khattab untuk menakluk Iraq, Parsi dan Khurasan, dan sejak itu bertaburan di kawasan itu. Ada juga yang telah dihantar untuk menakluk Afrika Utara, di mana puak tertentu menjadi kuat dan berkuasa di Tunisia, iaitu dinasti Bani Aghlab.

Orang ternama
-------------

* Abd ar-Rahman ibn Nasir as-Sa'di
* Muhammad bin Abdul Wahab

Rujukan
-------

1. 1 2  Jamie Stokes, penyunting (2009). *Encyclopedia of the Peoples of Africa and the Middle East*. Infobase Publishing. m/s. 100. ISBN 143812676X, 9781438126760.
2. 1 2 3 4 5 6  Dr. Syauqi AK. (2007). *Atlas Hadits: Uraian Lengkap Seputar Nama, Tempat, dan Kaum yang Disabdakan Rasulullah SAW*. Niaga Swadaya. m/s. 89. ISBN 9792582207, 9789792582208.
3. 1 2  Ibnu Kathir (2015). *Al-Bidayah wan Nihayah: Masa Khulafaur Rasyidin (Abu Bakar, Umar, Utsman, & Ali ra.)*. Tahzib: Muhammad Shamil as-Sulami. Ikhlas Publishing. m/s. 88-90.[*pautan mati kekal*]
4. ↑  D.C.P. Thalen (2012). *Ecology and Utilization of Desert Shrub Rangelands in Iraq*. Springer Science & Business Media. m/s. 111-112. ISBN 9400996225, 9789400996229.
5. ↑  J. Gordon Melton (2014). *Faiths Across Time: 5,000 Years of Religious History*. ABC-CLIO. m/s. 577. ISBN 1610690265, 9781610690263.
Bagi other people named Bradley James, lihat Bradley James (disambiguation).
Templat:Use British (Oxford) English

**Bradley James** (lahir pada 11 Oktober 1984) ialah seorang pelakon yang berasal dari Devon, England. Dia membuat debut dalam siri ITV *Lewis* pada tahun 2008 dan memegang watak menyerlah dalam siri TV *Merlin* pada tahun yang sama.

Karier
------

Bradley pertama kali muncul dalam satu episod *Lewis* pada tahun 2008. Dia juga memegang watak Ben Davies dalam drama BBC Three *Dis/Connected*.

Dia menerima latihan di Drama Centre London. Kejayaannya terserlah apabila dia terpilih untuk memegang watak Putera Arthur, seorang remaja lelaki yang kemudiannya menjadi King Arthur yang terkenal itu, dalam siri TV fantasi BBC One *Merlin* di samping pelakon muda seangkatan Colin Morgan yang memegang watak utama. Dalam satu temuramah, dia menyatakan bahawa dia berasa seronok melibatkan diri dalam lagak ngeri tersebut tetapi dia "menerima kecederaan lebih daripada yang sepatutnya".

Lakonan
-------

| Tahun | Filem | Watak | Catatan |
| --- | --- | --- | --- |
| 2008 | *Lewis* (aka *Inspector Lewis*) | Jack Roth | Siri TV - Muncul dalam satu episod (*Music to Die For*) |
| *Dis/Connected* | Ben Davies | Rancangan TV |
| *Merlin* | Prince Arthur | Watak utama di samping Colin Morgan |
|

Rujukan
-------

1. ↑  "Bradley James (Merlin) interview". Last Broadcast. Diarkibkan daripada yang asal pada 1 Februari 2009. Dicapai pada 2 Februari 2009.

Pautan luar
-----------

* Bradley James di Pangkalan Data Filem Internet (IMDb)
* Bradley-James.Com Laman peminat
* Laman web Merlin
* Laman web tidak rasmi Diarkibkan 2011-09-16 di Wayback Machine
Logo BATF
**BATF** atau ATF ialah singkatan bahasa Inggeris untuk "Biro Alkohol, Tembakau, Senjata Api dan Letupan" (*Bureau of Alcohol, Tobacco, Firearms and Explosives*). Ditubuhkan pada tahun 1972 ia pada awalnya berada di bawah Jabatan Perbendaharaan AS. Tetapi selepas 2002, unit penguatkuasaan ini kini berada di bawah Jabatan Kehakiman Amerika Syarikat. ATF merupakan sebuah badan penguatkuasa persekutuan yang bekerja rapat dengan agensi-agensi lain untuk membenteras sebarang jenayah yang berkenaan dengan alkohol, tembakau, senjata api, letupan dan arson.

Ibu pejabat ATF terletak di Washington, walaupun kebanyakan kakitangannya serta operasinya adalah tersebar diseluruh Amerika Syarikat, termasuk juga di beberapa negara di seberang laut. ATF terkenal dengan makmalnya yang dikhaskan untuk penyiasatan pelbagai jenis jenayah dari pembuatan alkohol sehinggalah bahan letupan.

Pertubuhan
----------

### Sejarah

Agensi ini telah ditubuhkan pada 1 Julai 1972 dan ia berasal dari salah satu unit di dalam Khidmat Hasil Dalam Negeri *Internal Revenue Service*. Pada awal 1930an unit ini hanya terlibat dalam kawalan alkohol melalui *Alcohol Tax Unit (ATU)*. Sewaktu era ini jenayah *organized crime* semakin menjadi-jadi di AS. Oleh itu senjata telah dijadikan bahan kawalan di bawah Akta *National Firearms Act 1934*, diikuti pula empat tahun kemudian dengan Akta *Federal Firearms Act*. Pada 1942 tugas penguatkuasaan "Program Senjata" telah diserahkan kepada ATU. Manakala pada tahun 1952, kuasa pungutan cukai untuk senjata dan tembakau telah diberi kepada ATU. Pada 1968 dengan terlulusnya Akta *Gun Control Act*, makmal ATU telah diberi kuasa untuk menyiasat jenayah yamg melibatkan senjata dan bahan letupan.

Pada 1 Julai 1972 dibawah Orde No. 120-1 (pada asalnya No. 221),Jabatan Perbendaharaan, ATF secara rasminya telah dipisahkan daripada IRS dan menjadi agensi persekutuaan baru di bawah Jabatan Perbendaharaan AS. Semasa tahun 70an, ATF telah membuktikan kejayaanya untuk menyiasat kes-kes *arson* atau kebakaran. Pada 1982 selepas Akta *Anti-Arson Act 1982*, Kongres telah menyatakan bahawa *arson* ialah jenayah persekutuan, dan ini memberi tanggungjawab yang baru kepada ATF untuk menyiasat kebakaran komersial diseluruh negara.

Selama beberapa dekad, ATF telah menjadi sebuah badan yang berkuasa di AS. Selain mempunyai kuasa eksekutif iaitu sebagai badan penguatkuasaan, ia mempunyai kuasa untuk mengutip pelbagai jenis cukai. Beberapa kegagalan pada awal 90an telah menjatuhkan imej ATF iaitu pencerobohan Branch Davidian di Waco, Texas, dan insiden di Ruby Ridge.

Pada 25 November, 2002, Jabatan Keselamatan Dalam Negeri AS telah memecahkan biro ini kepada dua bahagian berasingan:

* Bureau of Alcohol, Tobacco, and Firearms telah dinamakan Bureau of Alcohol, Tobacco, Firearms and Explosives dan diletak dibawah bidangkuasa Jabatan Kehakiman AS dan ia menjadi sebuah badan penguatkuasaan undang-undang. Walaaupun begitu nama singkatan "ATF" masih dikekalkan

* Alcohol and Tobacco Tax and Trade Bureau (TTB) telah dikekalkan dibawah Jabatan Perbendaharaan dan meneruskan operasinya sebagai badan pungutan cukai.

Rujukan
-------

Laman Rasmi ATF
**Buka depan** ialah panjang penuh sesekeping tanah atau sesebuah bangunan, diukur pada sepanjang jalan raya yang dihadap oleh tanah atau bangunan itu. Ini dianggap sangat penting bagi sesetengah jenis harta tanah perdagangan dan harta tanah runcit untuk menentukan jenis undang-undang kecil pengezonan dan cukai harta yang perlu dipatuhi. Bagi kes bangunan bersebelahan, buka depan individu biasanya diukur dari tengah mana-mana satu dinding dua tuan.

Di Amerika Syarikat, jalan depan diistilahkan sebagai jalan raya yang menganjur selari dengan jalan raya utama atau lebuh raya dan yang bertujuan, terutamanya, sebagai jalan masuk dan jalan keluar untuk harta-harta yang menghadapnya.

Sebaliknya, "buka depan sungai" dan "buka depan lautan" ialah panjang penuh sesekeping tanah yang masing-masing betul-betul berhadapan sungai atau lautan. Panjang buka depan itu mempengaruhi nilai harta tersebut.

Lihat juga
----------

* Mukaan atau fakad

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Wau Helang.
Wau Helang (jika berekor dikenali Wau Merak ) yang dimainkan oleh kanak-kanak.

**Wau Helang** merupakan sejenis jenis layang-layang yang popular di Perlis, Malaysia. Ia mempunyai rupa yang sama dengan wau merak, kecuali tidak berekor panjang. Ia tergolong dalam kategori wau burung. Way Helang merupakan merupakan wau rasmi bagi negeri Perlis.

Pada kebiasaannya, wau helang akan dipasang dengan degung atau busur pada bahagian atasnya. Ini bertujuan bagi menghasilkan bungi berdengung yang terhasil apabila angin melalui tali busur yang direntang. Jenis hiasan yang menjadi pilihan untuk menghiasi dada Wau helang adalah burung helang atau burung pemangsa yang lain.

Rujukan
-------

 1. ↑  Wau, seni dan identiti negara, Oleh DIYANA ROSE KAMALLUDEEN, ARKIB : 16/12/2008 © Utusan Melayu (M) Bhd

Pautan luar
-----------

* (Inggeris) Wau Merak
* Keluaran 14 - Layang-Layang Tradisional[*pautan mati kekal*]

| * l
* b
* s
Bendera Malaysia Wau di Malaysia |
| --- |
| Malaysia | 
Wau barat •
Wau bayan •
Wau bawal •
Wau bulan •
Wau burung •
Wau daun •
Wau dodo helang •
Wau helang •
Wau jala budi •
Wau kangkang •
Wau kapal •
Wau katak •
Wau kekek •
Wau kemetek •
Wau kucing •
Wau lenggang kebayan •
Wau merak •
Wau pari •
Wau payung •
Wau pungguk •
Wau puyuh •
Wau seri bulan •
Wau seri negeri •
Wau sewah 
 |
Sejarah Eropah Tengah dan kawasan Balkan dari tahun 1796 hingga 2008
**Balkanisasi** atau **pembalkanan** adalah istilah geopolitik yang digunakan untuk menggambarkan proses pemecahan atau pembahagian sesuatu kawasan atau negara kepada kawasan-kawasan atau negara-negara lebih kecil yang sering bermusuhan atau enggan bekerjasama antara satu sama lain. Fenomena ini terhasil daripada dasar asing yang mewujudkan pemecahan geopolitik sepertimana yang telah terjadi di kawasan Balkan di bawah pemerintahan Empayar Uthmaniyah, Empayar Austria-Hungary, Reich Ketiga, Pertubuhan Bangsa-Bangsa Bersatu dan NATO. Dasar asing boleh mencetuskan pembalkanan.

Asal-usul istilah
-----------------

Istilah ini merujuk kepada semenanjung Balkan yang sebelum ini diperintah hampir sepenuhnya oleh Empayar Uthmaniyah, kepada beberapa negara yang lebih kecil antara 1817 dan 1912 Konsep ini dicetuskan pada awal abad ke-19 dengan konotasi negatif yang kuat Kegunaan konsep ini serta istilah yang berkatian menjadi biasa digunakan segera selepas Perang Dunia Pertama sebagai rujukan kepada kemunculan mendadak banyak negeri baru yang timbul akibat keruntuhan empayar-empayar Austria-Hungary dan Uthmaniyah.

Rujukan
-------

1. ↑  "Balkanize". *Merriam-Webster Online*.
2. ↑  Vidanović, Ivan (2006). *Rečnik socijalnog rada* (dalam bahasa Serbia). Udruženje stručnih radnika socijalne zaštite Srbije; Društvo socijalnih radnika Srbije; Asocijacija centra za socijalni rad Srbije; Unija Studenata socijalnog rada. ISBN 978-86-904183-4-3.CS1 maint: ref=harv (link)
3. ↑  Pringle, Robert W. (2016). "Balkanization". *Encyclopædia Britannica*. Dicapai pada 15 Oktober 2017.CS1 maint: ref=harv (link)
4. ↑  Simic, Predrag (2013). "Balkans and Balkanisation: Western Perceptions of the Balkans in the Carnegie Commission's Reports on the Balkan Wars from 1914 to 1996". *Perceptions*. **18** (2): 113–134. ISSN 1300-8641.CS1 maint: ref=harv (link)
Meter laju dwijulat kereta, dengan jalur batu sejam di bahagian luar dan jalur kilometer sejam di bahagian dalam.
**Batu sejam** ialah unit bagi kelajuan, mengukur jarak yang dilalui dalam unit batu dalam masa sejam.

Ia masih digunakan sebagai unit ukuran bagi had laju serta kelajuan di United Kingdom dan Amerika Syarikat. Ia turut digunakan bagi mengukur kelajuan hantaran bola dalam pelbagai acara sukan seperti kriket, tenis, dan baseball pada peringkat pertandingan yang lebih tinggi. Kependekan yang lazim digunakan ialah **bsj** atau **mph**.

Di dalam Sistem Unit Antarabangsa (SI), unit bagi kelajuan dan halaju ialah meter sesaat. Kelajuan lalu lintas jalan raya diukur dalam km/j di kebanyakan negara. Bagi kegunaan nautika dan aeronautik pula, unit knot pula digunakan sebagai unit kelajuan: satu knot bersamaan dengan satu batu nautika sejam.

Pertukaran
----------

1 bsj bersamaan dengan:

* 0.44704 m/s, mengikut unit SI
* 1.609344 km/j
* 22/15 =1.4667 kaki sesaat
* lebih kurang 0.868976 knot

Semasa menukar dari batu sejam ke unit ukuran yang lain atau sebaliknya, adalah penting untuk mengetahui dengan tepat berapa batu dan jam yang berkaitan dengan unit-unit lain, masing-masing bagi jarak dan masa. Contohnya, 1 batu bersamaan dengan 5,280 kaki, 1,760 ela, atau 1,609.344 meter. Sementara itu, 1 jam bersamaan dengan 60 minit, atau 3,600 saat.

Lihat juga
----------

* Pecutan
* Kelajuan
* Halaju
**Cradle Fund Sdn. Bhd.** ialah syarikat penyumbang permulaan peringkat awal Malaysia yang diperbadankan di bawah Kementerian Kewangan Malaysia (MOF) pada tahun 2003 dengan mandat untuk membiayai permulaan teknologi berkebolehan dan tinggi melalui Program Pelaburan Cradle (CIP). Cradle telah membantu membiayai lebih 700 permulaan teknologi berteknologi tinggi Malaysia dan memegang kadar pengkomersilan tertinggi di kalangan geran kerajaan di negara ini. 

Mempunyai pengalaman dalam sektor pembiayaan geran negara, Cradle terus memperluaskan peranannya daripada penyedia geran kepada pelabur menerusi penubuhan cabang usahasamanya, Cradle Seed Ventures pada tahun 2015 dan berikutan pengembangan portfolionya kepada pelaburan ekuiti pada awal tahun 2017, Cradle kini menawarkan bantuan dana dan pelaburan.

Insiden
-------

### Nazrin Hassan

Cradle Fund menjadi subjek media utama apabila CEOnya, Nazrin Hassan maut dalam kebakaran berikutan letupan telefon bimbitnya di bilik tidur atas di rumahnya pada malam Hari Raya dan hari terakhir Ramadan pada 14 Jun 2018 pada usia 45 tahun. Kes ini menjadi bahan bualan, malah kontroversi yang berterusan.

Rujukan
-------

1. ↑  Cradle Fund sees potential in young local entrepreneurs — CEO *The Borneo Post* (11 Mac 2019). Dicapai pada 28 Ogos 2019.
2. ↑  "Obituary: Nazrin Hassan, Cradle Group CEO | Astro Awani". *English.astroawani.com* (dalam bahasa Inggeris). Dicapai pada 2018-11-14.
3. ↑  "Nazrin Hassan Wiki, Wife, Age, Bio, Net Worth, Ethnicity, Height & Profile". *Dreshare.com* (dalam bahasa Inggeris). 2018-06-15. Dicapai pada 2018-11-10.

Pautan luar
-----------

* Tapak web rasmi
**Anna Sueangam-iam** (Bahasa Thai: แอนนา เสืองามเอี่ยมcode: th is deprecated ; lahir 10 November 1998) ialah model dan ratu cantik Thailand yang dinobatkan sebagai Miss Universe Thailand 2022. Dia akan mewakili Thailand pada pertandingan Miss Universe 2022.

Biografi
--------

Sueangam-iam dilahirkan pada 10 November 1998 di Bangkok, Thailand. Sueangam-iam juga sangat bijak dan rajin, lulus dengan kepujian kelas pertama dari Fakulti Sastera dan Sains dari Universiti Kasetsart.

Pertandingan ratu cantik
------------------------

Dalam tempoh sebelum ini sebelum dia akan menjadi Miss Universe Thailand 2022, Sueangam-iam juga pernah beraksi dalam pertandingan ratu cantik. Beliau pernah menjadi Miss Mobile Thailand 2018 dan masih menduduki tempat ketiga di Miss Thinn Thai Ngarm 2020.

### Miss Thailand 2020

Sueangam-iam sebelum ini pernah menyertai pertandingan Miss Thailand 2020, dan berjaya menduduki kedudukan 16 teratas.

### Miss Universe Thailand 2022

Sueangam-iam telah menyertai pertandingan Miss Universe Thailand 2022, yang dianggap kali pertama dengan pertandingan yang besar dan sangat penting. Pada 30 Julai 2022, dia dipilih sebagai Miss Universe Thailand yang baharu selepas Anchilee Scott-Kemmis, Miss Universe Thailand 2021.

### Miss Universe 2022

Sueangam-iam akan mewakili Thailand pada pertandingan Miss Universe 2022.

Rujukan
-------

1. ↑  "ไม่ยอมโชคชะตา! เปิดประวัติ แอนนา เสืองามเอี่ยม Miss Universe Thaialnd 2022". *Bright Today* (dalam bahasa Thai). Dicapai pada 31 Julai 2022.
2. ↑  "ประวัติ แอนนา เสือ สาวที่เติบโตมากับกองขยะ สู่เกียรตินิยมอันดับ 1 ม.เกษตร". *Sanook* (dalam bahasa Thai). 30 Julai 2022. Dicapai pada 2022-07-30.
3. ↑  "เส้นทางนางงามของ "แอนนา" เธอเคยได้รับตำแหน่ง Miss Mobile Thailand 2018 เคยเข้าประกวดนางสาวไทยปี 2563 และเป็นเจ้าของตำแหน่งรองอันดับ 2 เวทีนางสาวถิ่นไทยงามปี 2563". *pptvhd36* (dalam bahasa Thai). 30 Julai 2022. Dicapai pada 2022-07-30.
4. ↑  "Anna Sueangam-iam ialah Miss Universe Thailand 2022". Dicapai pada 2022-07-30.

Pautan luar
-----------

* Anna Sueangam-iam di Facebook
* Anna Sueangam-iam di Instagram

| Anugerah dan pencapaian |
| --- |
| Didahului oleh**Anchilee Scott-Kemmis** | **Miss Universe Thailand**2022 | Diikuti oleh:**-** |
**Dagmara Domińczyk** /doʊˈmiːntʃɪk/ *doh-MEEN-chik* ; lahir 17 Julai 1976) ialah seorang pelakon dan pengarang Poland-Amerika. Beliau telah muncul dalam filem *Rock Star* (2001), *The Count of Monte Cristo* (2002), *Kinsey* (2004), *Trust the Man* (2005), *Lonely Hearts* (2006), *Running with Scissors* (2006), *Higher Ground* (2011), *The Letter* (2012), *The Immigrant* (2013), *Big Stone Gap* (2014), *A Woman, a Part* (2016), *The Assistant* (2019), dan *The Lost Daughter* (2021). Domińczyk juga mempunyai peranan utama dalam siri televisyen drama komedi HBO *Succession* (2018–sekarang).

Pada tahun 2013, beliau menjadi pengarang yang diterbitkan dengan penerbitan novelnya *The Lullaby of Polish Girls*. Beliau berkahwin dengan pelakon Patrick Wilson.

Rujukan
-------

1. ↑  Reuters (March 12, 1983). "8000 Poles imprisoned, es-Solidarity aide says". *The Windsor Star*. Dicapai pada April 11, 2013.
2. ↑  Williams, Alex (June 14, 2013). "A Modern Immigrant Finds the Spotlight". *The New York Times*. Dicapai pada November 20, 2014.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Dagmara Domińczyk*** |

* Dagmara Domińczyk di Pangkalan Data Filem Internet (IMDb)
Kulit buku *How Willy Got His Wheels*
**Wheely Willy** (lahir kira-kira tahun 1991) ialah seekor anjing chihuahua paraplegik dari Long Beach, California yang menjadi seekor selebriti sebagai watak utama dua buah buku kanak-kanak yang jualan terlaris. Anjing ini sering muncul di khalayak awam mempromosikan perasaan saling memahami antara mereka yang mengalami kecacatan fizikal dengan mereka yang tidak. Selepas kemunculannya di network televisyen Animal Planet, anjing ini dikenali sebagai **Wheely Willy**.

Latar belakang
--------------

Willy didapati terbiar di dalam sebuah kotak kadbod, mengalami cedera spina dan kerongkong yang dipotong. Willy dimasukkan ke sebuah hospital haiwan untuk dirawat, dan tinggal di sana selama setahun tanpa diangkat. Seorang pencinta haiwan, Deborah Turner, mengambil keputusan untuk membawa anjing ini balik, kerana jika anjing ini terus dibiarkan diri, anjing ini akan mengalami euthanasia, iaitu dibunuh.

Mula-mulanya Willy yang berat sebanyak 2 lbs (1 kg) ini perlu dibawa dengan tangan, tetapi Turner cuba beberapa kali untuk membenarkan anjing ini bergerak sendiri. Dia cuba mengikat belon helium pada sukuan belakang anjing ini dengan kejayaan sedikit.

Akhirnya, Turner tertarik dengan sebuah iklan kart K-9, sejenis kerusi roda yang direka untuk digunakan dengan gigi. Willy menyesuaikan diri dengan cara pergerakan ini dengan cepat; perasaan ingin tahu pada para pelanggan dan rakan-rakan Turner mengakibatkan liputan berita tempatan dan selepas itu menjadi terkenal antarabangsa.

Willy telah membuat lawatan antarabangsa, kebanyakannya ke hospital. Willy juga mengambil bahagian di acara-acara seperti Cystic Fibrosis Fun Walk dan Maraton Los Angeles.

Ketabahan dan perwatakan baik anjing ini sering disebut sebagai suatu inspirasi oleh orang yang menemuinya.

Bibliografi
-----------

Wheely Willy
* Deborah Turner, Diana Mohler, authors; Rhonda McHugh, illustrator (1998). *How Willy got his Wheels*. ISBN 0-944875-54-8
* Deborah Turner, Diana Mohler, authors; Sue Ehrends, illustrator (2003). *How Willy Got His Wings: The Further Adventures of Wheely Willy*. ISBN 0-944875-88-2
* Colleen Needles, Kit Carlson, Kim Levin (2000). *Working Dogs: Tales from Animal Planet's K-9 to 5 World*. ISBN 1-56331-843-1

Pautan luar
-----------

* Wheely Willy and Friends Diarkibkan 2009-02-16 di Wayback Machine laman web rasmi
* Creature Feature: Wheely Willy Diarkibkan 2005-04-11 di Wayback Machine rencana tentang Willy dan kemunculannya pada televisyen
* US chihuahua wows Japanese crowds Rencana Berita BBC tentang lawatan Willy ke Jepun
**Dr. Anis Sabirin** (lahir 1 Mac 1936 di Johor Bharu, Johor) merupakan penulis yang aktif pada 1960-an.Nama penanya ialah 'Nil', 'Nuraini', 'A.B.S'.

|  |
| --- |
|  |

Pendidikan
----------

Beliau bersekolah di sekolah Melayu dan sekolah agama di Johor Bharu, Sekolah perempuan (Inggeris) Sultan Ibrahim, Johor Bharu.Seterusnya di Universiti Malaya Singapura mendapat Ijazah sarjana muda sastera (kepujian) (1959). 1967 sambung belajar peringkat sarjana salam Sains Politik setelah mendapat Biasiswa Fullbright di Amerika Syarikat. Seterusnya ijazah kedoktoran jurusan ekonomi di Claremont Graduate School (1976)

Kerjaya
-------

Bekerja sebagai pegawai penyelidik di DBP (1960-1967).Pengerusi jawatankuasa istilah falsafah serta setiausaha jawatankuasa istilah kesusteraan dan setiausaha jawatankuasa menyiasat [[Penyata Pelajaran Razak (1959).Seterusnya bertugas di kedutaan Indonesia, di pejabat perdagangan Malaysia di Los Angeles, Amerika Syarikat.Kemudian menjadi pegawai pemasaran di Suruhanjaya Perdagangan Malaysia di New York. Seterusnya pengerusi eksekutif Azlida Component (M) Sdn. Bhd.

Penulisan
---------

Tulisan Anis Sabirin pada 1960an begitu dirasakan.Ayahnya seorang penerbit buku-buku Melayu.Beliau juga menulis cerpen dan puisi dan menjadi ahli forum dan penceramah berkaitan dengan wanita. Akhbar Berita Minggu dan majalah Dewan Bahasa sering menyiarkan tulisan beliau.Beliau dilantik sebagai Karyawan Tamu DBP dari 1994-1996.

Antara karyanya:

1. Dua dunia : memoir ; DBP, 2008
2. Ini Kota Impian ; DBP,2005.
3. Simfoni  ; DBP, 1996.
4. Persona  ; DBP, 1994.
5. Puisi Nusantara (antologi bersama)(1981)
6. Kembang Melati (antologi puisi) ( 1982)
7. Bunga Gerimis (antologi bersama)(1986)
8. Puisi Rama Merdeka (1986).
9. Dari Bayang ke Bayang(1966) - antologi cerpen
10. Angin retak (antologi cerpen bersama)(1966)
11. Hawa (antologi cerpen bersama) (1984)
12. Titisan Indah di Bumi Merkah (antologi bersama) (1985)
13. Pesona (1984)
14. Garis Biru (2002).

Antara cerpen beliau ialah 'Gadis Pejabat' (Utusan Pemuda), Perempuan (Berita Minggu), dan 'Berkunjung ke Tanah Suci' (Berita Harian).

Sajak 'Dua Dunia *tersiar dalam majalah Dewan Sastera dan Dewan Budaya memenangi Hadiah Sastera Malaysia 1982/1983.*

Rujukan
-------

1. Biografi Tokoh Wanita Malaysia oleh PERTIWI dicetak oleh Pelanduk Publications

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Jerman
* Amerika Syarikat
* Australia
* Belanda

 |
Plot bagi muatan haba tertentu melawan suhu
**Titik lambda** ialah suhu yang di bawahnya helium cecair biasa (helium I) beralih kepada helium II bersifat bendalir lampau (pada kira-kira 2.17 K pada 1 atm). Titik lambda tekanan terendah ialah 2.172 K, 0.0497 atm dan tekanan tertinggi yang boleh mencapai kebendaliran lampau ialah 29.8 atm pada 1.76 K.

Nama titik ini berasal daripada graf (digambarkan) yang dihasilkan dengan memplot muatan haba tertentu sebagai fungsi suhu (bagi tekanan tertentu dalam julat di atas; graf yang ditunjukkan adalah pada 1 atm), yang menyerupai huruf Yunani, lambda. Muatan haba tertentu cenderung ke arah tidak terhingga apabila suhu mencapai titik lambda.

Lihat juga
----------

* Peti sejuk titik lambda

Rujukan
-------

1. ↑  "Superfluid Helium - What Is It?". Web.archive.org. 2007-04-05. Dicapai pada 2013-08-26.

Pautan luar
-----------

* *What is superfluidity? Diarkibkan 2013-09-27 di Wayback Machine*

| Fasa jirim |
| --- |
| Bendalir supergenting | Cecair | Gas | Jirim aneh | Jirim degenerat | Koloid | Kondensasi Bose–Einstein | Kondensasi Fermion | Pepejal | Pepejal amorf | Plasma | Plasma kuark-gluon | Superbendalir | Superpepejal | **lebih...** |

|  |  |
| --- | --- |
| Ikon tunas | Rencana berkaitan fizik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Gambar rajah HR untuk dua kelompok terbuka, M67 dan NGC 188, menunjukkan titik lepas jujukan utama pada umur yang berbeza.
**Titik lepas** (Jawi: ‏**تيتيق لڤس**‎code: ms is deprecated ‎) untuk bintang merujuk kepada titik pada rajah Hertzsprung–Russell apabila ia meninggalkan jujukan utama selepas bahan api utamanya habis, dan titik ini dinamakan **titik lepas jujukan utama**.

Dengan memplot titik lepas bintang individu dalam kelompok bintang, seseorang boleh menganggarkan umur kelompok itu.

Bintang tanpa titik lepas
-------------------------

Kerdil merah, juga dirujuk sebagai kelas Bintang M, ialah bintang dengan 0.08–0.40 jisim suria. Mereka mempunyai jisim yang mencukupi untuk mengekalkan pelakuran hidrogen ke helium melalui tindak balas berrantai proton-proton, tetapi mereka tidak mempunyai jisim yang mencukupi untuk mencipta suhu dan tekanan yang diperlukan untuk melakurkan helium menjadi karbon, nitrogen atau oksigen (lihat kitaran CNO). Walau bagaimanapun, semua hidrogennya masih tersedia untuk pelakuran, dan suhu dan tekanannya rendah bermakna jangka hayatnya diukur dalam trilion tahun. Sebagai contoh, jangka hayat bintang 0.1 jisim suria ialah enam trilion tahun. Jangka hayat ini jauh melebihi usia alam semesta semasa, oleh itu semua kerdil merah adalah bintang jujukan utama. Walaupun hidup sangat lama, bintang-bintang itu akhirnya akan kehabisan bahan api. Sebaik sahaja semua hidrogen yang ada telah dilakurkan,nukleosintesis bintang akan terhenti, dan helium yang tinggal perlahan-lahan menyejuk disebabkan sinaran. Graviti mengecutkan bintang sehingga tekanan degenerasi elektron mengimbangi dan ia keluar dari jujukan utama, lalu menjadi kerdil putih.

Rujukan
-------

1. ↑  Iliadis, Christian (2007). *Nuclear Physics of Stars*. Weinheim: Wiley-VCH. ISBN 3-527-40602-6.
2. ↑  Seeds, Michael (2006). *Horizons*. Australia: Thomson Brooks/Cole. ISBN 0-495-01003-0.
Tapak Balai Keadilan Sedunia di Haifa, Israel yang merupakan badan pentadbir bagi penganut Bahá'í.
Kuil Báb di Haifa, Israel.
Kuil Bahá'u'lláh di Akko, Israel.
**Bahá'í** ialah sebuah agama monoteisme yang mengajar nilai-nilai penting semua agama dan penyatuan seluruh umat manusia. Agama ini diasaskan pada abad ke-19 di Iran oleh Baháʼu'lláh. Bahá'í merupakan salah satu daripada agama-agama yang cuba menggabungkan beberapa agama yang berlainan menjadi satu agama. Sebagai contoh, Din-i-Ilahi yang diasaskan oleh Akbar Agung. 

Agama ini muncul di Iran pada tahun 1847. Ia berlanjutan kepada Bábisme yang diasaskan oleh Siyyid `Alí-Muhammad dari Shiraz (1850).

Pengasas Bahá'í iaitu Bahá'u'lláh menganggap bahawa setiap agama agung adalah disampaikan oleh pesuruh tuhan seperti Musa, Krishna, Buddha, Zarathustra, Jesus, Muhammad dan terkini sekali adalah Báb. Pesuruh tuhan mewakili bahagian masing-masing dalam perkembangan kerohanian ketamadunan. Penganut Bahá'í percaya bahawa Bahá'u'lláh ialah pesuruh atau nabi terkini dalam turutan dan membawa ajaran yang menangani cabaran moral dan kerohanian dunia moden. Oleh sebab itu, walaupun ajaran Bahá'í tidak digolongkan ke dalam agama Samawi, ia tetap mengakui kenabian pengasas-pengasas kebanyakan agama di dunia.

Amanat utama Bahá'u'lláh adalah bahawasanya umat manusia terdiri daripada satu bangsa sahaja dan bahawa pada suatu hari kelak mereka harus bersatu. Beliau pernah berkata: "Dunia hanya terdiri daripada satu negara, yang mana semua orang adalah warganya".

Agama Bahá'í didakwa muncul daripada agama Islam Syiah, sepertimana agama Kristian didakwa muncul daripada agama Yahudi dan agama Buddha didakwa berasal daripada agama Hindu.

Terdapat sekitar 6 juta penganut Bahá'í di lebih daripada 200 buah negara. Markas utama agama ini berada di Haifa, Israel.

Rujukan
-------

1. ↑  "Bahai", *Pusat Rujukan Persuratan Melayu: Kamus Bahasa Melayu*, DBP. Diambil pada 2011-02-14

| * l
* b
* s
Kepercayaan Bahá'í |
| --- |
| Tokoh utama | Báb · Bahá'u'lláh · Abdu'l-Bahá |  |
| Kitab suci | Kitáb-i-Aqdas · Kitáb-i-Íqán · Kalimah tersembunyi · Tablet Bahá'u'lláh · Seruan |
| Tokoh | Shoghi Effendi · Bahíyyih Khánum · Martha Root · Táhirih · Badí‘ · Rasul · Tangan Penyebab |
| Aajaran falsafah |  Perpaduan kemanusian · Perpaduan agama ·  kesamarataan jantin ·  keharmonian sains dan agama ·  Bahasa bantuan |
| Lihat juga | Simbol · Tulisan · Ajaran · Hukum · Sejarah · Pentadbiran  · Takwim · Haji · Sembahyang · kategori |
Rencana ini ialah mengenai pelakon British.  Untuk pemuzik punk rock Amerika, sila lihat Dan Stevens (ahli muzik).
Dan Stevens (2009)
**Daniel Jonathan Stevens** (lahir 10 Oktober 1982) adalah seorang pelakon British.

Dilahirkan di Croydon, Stevens mendapat pendidikan di Tonbridge School dan mengambil jurusan Bahasa Inggeris di Emmanuel College, Cambridge. Sementara di Cambridge, dia menjadi seorang ahli The Footlights.
Dia telah bekerja secara meluas di teater di UK dan Amerika Syarikat, kerap kali bekerja dengan pengarah Peter Hall. Dia telah dicalon untuk Anugerah Ian Charleson untuk penggambarannya sebagai Orlando dalam *As You Like It* untuk Hall Company pada 2005.

Pada 2006 dia membintangi sebagai Nick Guest dalam adaptasi BBC novel pemenang Booker Prize Alan Hollinghurst *The Line of Beauty*. Kemudian tahun itu dia bermain Simon Bliss dalam *Hay Fever* oleh Noël Coward di Haymarket Theatre, di samping Peter Bowles dan Judi Dench, diarah oleh Sir Peter Hall. Dia bermuncul sebagai Lord Holmwood dalam suatu adaptasi *Dracula* untuk BBC, dan juga Basil Brookes dalam filem pemenang anugerah Emmy BBC *Maxwell*.

Pada 2008 dia bermuncul dalam *Sense & Sensibility*, bermain Edward Ferrars, dan pembaharuan West End *The Vortex* Noel Coward. Pada Januari 2009 dia bermuncul dalam Hari Tahun Baru dalam Marple: Nemesis pada ITV1 di UK.
Pada Jun 2009 dia kembali ke West End, bermain Septimus Hodge dalam pembaharuan disanjung *Arcadia* Tom Stoppard di Duke of York's Theatre.

Dia adalah pengisah beberapa audiobooks termasuk The Angel's Game, Wolf Hall dan War Horse.

Stevens kini membintangi dalam drama malam Ahad ITV *Downton Abbey*, dikarang oleh Julian Fellowes.

Dia baru sahaja habis digambar dalam Vamps*, filem terbaru dari Amy Heckerling.*

Filemografi pilihan
-------------------

| Tahun | Judul | Watak | Catatan lain |
| --- | --- | --- | --- |
| 2010 | *Downton Abbey* | Matthew Crawley | Siri televisyen ITV |
| 2009 | *The Turn Of The Screw* | Dr. Fisher | Wayang televisyen BBC |
| 2009 | *Hilde* | David Cameron | Wayang Jerman |
| 2009 | *Miss Marple: Nemesis* | Michael Rafiel | Siri televisyen ITV |
| 2008 | *Sense & Sensibility* | Edward Ferrars | Siri televisyen UK |
| 2007 | *Maxwell* | Basil Brookes | Filem televisyen UK |
| 2006 | *Dracula* | Arthur, Lord Holmwood | Filem televisyen UK |
| 2006 | *The Line of Beauty* | Nick Guest | Siri televisyen UK |
| 2004 | *Frankenstein* | Henry Clerval | Minisiri televisyen AS |
|

Rujukan
-------

1. ↑  Bosanquet, Theo. "Critics Hail Stoppard's *Arcadia*". *Review Round-up*. Whatsonstage.com. Diarkibkan daripada yang asal pada 2011-08-10. Dicapai pada 2009-06-09.

Pautan luar
-----------

* Dan Stevens di Pangkalan Data Filem Internet (IMDb)
* Dan Stevens at spiffyjellybean
* Dan Stevens @ Talented British Actors
* Interview about The Line of Beauty
Sebotol arak ular di Guangzhou
Arak ular adalah salah sejenis arak ubat tradisional Vietnam. Botol di sebelah kiri ialah arak tedung
Arak kalajengking dan ular
**Arak ular** (Cina: 蛇酒, pinyin: shéjiǔ; Vietnam: *rượu rắn*code: vi is deprecated ) ialah sejenis minuman beralkohol yang dihasilkan dengan merendam seluruh ular dalam arak beras atau alkohol bijian. Minuman ini mula-mula dicatatkan sebagai diminum di China sewaktu dinasti Zhou Barat dan dianggap sebagai ubat yang penting dan boleh mencergaskan semula orang mengikut ilmu perubatan Cina tradisional. Arak ular boleh ditemui di China, Vietnam dan seluruh Asia Tenggara.

Ularnya, terutama yang berbisa, biasanya tidak diawet untuk dagingnya, sebaliknya untuk "pati" dan bisanya melarut dalam arak. Bisa ular dinyahaslikan oleh etanol; protein-proteinnya kembang dan menjadi pendam.

Rujukan
-------

1. ↑  *蛇酒的泡制与药用 (The production and medicinal qualities of snake wine)*, 2007-04-09, diarkibkan daripada yang asal pada 2011-07-06, dicapai pada 2013-01-26
**Trollhättan** adalah sebuah bandar raya dan pusat Kota Trollhättan , Vastra Götaland County , Sweden , dengan penduduk 44.498 orang pada tahun 2005 .Ia terletak 75 km ke utara bandar kedua terbesar di Sweden , Gothenburg.

Trollhättan terletak di tepian Sungai Gota älv , di Air Terjun Trollhättan .Dalam sastera telah menceritakan hal ini sejak 1413. Berabad-abad lamanya, Trollhättan menghalang bot-bot dalam perjalanan sungai dan kunci air hanya siap pada abad kesembilan belas. Pembinaan selesai pada tahun 1916.

Pada akhir abad kesembilan belas, jana kuasa hidro telah dibangunkan di Trollhättan. Perbadanan tenaga Vattenfall Sweden mengambil sempena nama air terjun di Trollhättan. Hari ini bandar ini mempunyai dua stesen kuasa hidro iaitu Olidan dan Håjum. Kuasa hidro telah membantu bandar di dalam revolusi industri .

  

Nama Trollhättan berasal dari kata "bonet Troll". "Hatta" bermakna puncak gunung.

Trollhättan berkembang menjadi kawasan perindustrian, yang diketuai oleh Volvo Aero dan pembekal kontrak kereta. Sehingga 2011 ,Trollhättan menjadi tuan rumah kompleks pengeluaran filem yang dikenali sebagai Trollywood , termasuk filem Show Me Love dan Dogville. Ia mengeluarkan kira-kira separuh daripada filem Sweden.

Trollhättan menempatkan tapak pengeluaran utama Saab Automobile ; sebuah kilang yang dimiliki oleh NOHAB Industri yang menghasilkan kereta api lokomotif; loji yang dikendalikan oleh Stridsberg & Biörk untuk membuat pemotongan kayu gergaji untuk kilang papan; dan lain-lain lokasi perindustrian.

Rujukan
-------

1. 1 2  "Tätorternas landareal, folkmängd och invånare per km2 2000 och 2005" (xls) (dalam bahasa Swedish). Statistics Sweden. Dicapai pada 2009-05-10.CS1 maint: unrecognized language (link)
***Dan Pertempuran Akan Berlangsung Lagi*** (Bahasa Rusia: И вновь продолжается бойcode: ru is deprecated , tr. *I vnov prodolzhaetsya boy*) atau dikenali juga "***Lenin Muda Lagi***" (Bahasa Rusia: И Ленин такой молодойcode: ru is deprecated , tr. *I Lenin takoy molodoy*) merupakan lagu patriotik Soviet dilancarkan pada 1974 berkenaan Revolusi Oktober dan Vladimir Lenin. Lagu ini digubah oleh Aleksandra Pakhmutova untuk lirik yang ditulis oleh suaminya Nikolai Dobronravov, dengan persembahan lagu yang paling terkenal dilakukan oleh penyanyi Soviet Leonid Smetannikov, Joseph Kobzon, dan Lev Leshchenko. Lagu ini disusun untuk penutupan kongres ke-17 Komsomol, tetapi tidak lama setelah pertunjukan di sana, lagu itu dilarang oleh sensor Soviet kerana dipengaruhi oleh muzik rock.  Lagu itu tidak dilarang setahun kemudian. Lagu ini juga dipersembahkan oleh Lev Leshchenko di lagu terakhir Pesnya Goda pada tahun 1975.

Rujukan
-------

1. ↑  Andrei Vasyanin (2009-10-29). "Рок Пахмутовой" (dalam Russian). Rossiyskaya Gazeta. *Dicipta 12 September 2019*.
2. ↑  Leininger, Noah (8 September 2020). "Music, not muddle: Re-examining Soviet sounds and the socialist project". Liberation School. *Dicipta 8 Mac 2021*.

Pautan luar
-----------

* И вновь продолжается бой! The Battle is Going Again!
***Dan in Real Life*** merupakan satu filem drama komedi 2007 Amerika.

Plot
----

Memilih Rhode Island sebagai lokasi, filem ini kena dengan jalan ceritanya yang 'manis' dan memikat hati. Nilai kasih sayang dan kekeluargaan menjadi nadi utamanya, sekali gus membuatkan ia dekat dengan penonton. Fokus filem ini adalah pada Dan Burns (Steve Caret), duda yang membesarkan tiga anak perempuan selepas isterinya meninggal dunia.

Burns juga kolumnis yang disegani, malah nasihat dalam penulisannya sering menjadi rujukan mereka yang buntu, termasuk ahli keluarganya. Bagi peminat setia kolumnya, Burns lelaki sempurna dalam apa jua aspek kehidupan.

Luaran mungkin dia nampak cekal, tapi jauh di sudut hati tiada siapa mengerti kesedihan yang ditanggung. Pemergian isteri tercinta meninggalkan kesan mendalam buatnya. Meskipun sibuk menguruskan anak dan terikat dengan tanggungjawab sebagai penulis, dia sebenarnya sunyi.

Kesepian itu menemukan Burns dengan Marie di sebuah kedai buku ketika bercuti bersama keluarganya. Bagai ada tarikan, hati Burns meronta-ronta untuk mendekati wanita itu. Bermula dengan sapaan, Burns berjaya menarik perhatian Marie mendengar jenakanya, seterusnya menghabiskan masa bersama berkongsi kisah hidupnya.

Pertemuan tidak disangka itu seakan-akan memberi harapan baru kepada Burns. Ketika berita gembira itu menjadi perhatian keluarganya, dia dikejutkan dengan kemunculan Marie. Rupa-rupanya wanita idamannya adalah teman wanita adiknya, Mitch. Walaupun cuba menerima hakikat itu, dia sukar mengikis perasaannya terhadap Marie.

Bermulalah konflik dalam diri apabila kehendaknya bertentangan dengan prinsip dan kepercayaan yang dipertahankan selama ini. Rasa cemburu mengundang ketegangan hingga hampir merosakkan pertemuan keluarga besamya.

Carell berjaya memikat hati penonton melalui watak Burns. Penyampaiannya berkesan, di mana dalam satu masa dia boleh menjadi lelaki yang sangat budiman dan juga menjengkelkan apabila
mendambakan cinta Marie sehingga mengecewakan banyak hati.

Keserasian Jack Mahoney dan Dianne Wiest sebagai ibu bapa yang memahami anak juga antara kekuatan fllem ini. la menyerlahkan kerukunan hubungan keluarga besar ini, malah banyak mesej positif dapat diteladani penonton.

Keseluruhannya filem ini seronok ditonton, malah komedinya bukan kosong. Jangan ketinggalan mengikuti bagaimana seorang bapa tunggal menyelesaikan masalah anak gadisnya yang meningkat dewasa, konflik diri dan keluarga.
***Yasodharapura*** (Bahasa Khmer: យសោធរបុរៈ) merupakan antara satu ibu kota dan pusat pemerintahan Kerajaan Angkor dan dipindah sebagai pelabuhan pada abad ke-9. Yasodharapura ditubuhkan oleh Raja Yasovarman I pada akhir abad ke-9 yang terletak di bandar Siem Reap, Kemboja.

Seni bina
---------

Sama dengan pusat Hariharalaya, Yasodharapura mempunyai seni bina yang istimewa seperti binaan Angkor Thom (Angkor Wat), Bakheng, Candi Banteay Srei, bangunan Bayon dan sebagainya.

Perdagangan
-----------

Barang-barang yang didagangkan oleh pelabuhan Yasodharapura seperti gaharu, buah pelaga, lilin lebah, minyak sayur, damar dan gading gajah akan dieksportkan ke negara-negara di luar Alam Melayu seperti China, India, Parsi dan Arab.

Gading gajah

Rujukan
-------

1. Kejayaan Kerajaan Khmer Kuno, Menelisik Kejayaan Kerajaan Khmer Kuno Pasca Pemberontakan dengan Vietnam; oleh Josephine Krisna
2. Headley, Robert K.; Chim, Rath; Soeum, Ok. 1997. *Cambodian-English Dictionary*. Dunwoody Press. University of Michigan. ISBN 9780931745782.
3. Kerajaan Alam Melayu
**Yasna** ( /ˈjʌsnə/ ;  Bahasa Avesta: 𐬫𐬀𐬯𐬥𐬀) ialah istilah Avesta yang merujuk kepada ibadah utama agama Mazdayasna (Zoroastrianisme). Ia juga merupakan nama koleksi liturgi utama teks dalam bahasa Avesta, yang dibacakan semasa upacara *yasna* tersebut.

Gambaran keseluruhan
--------------------

Fungsi upacara *yasna*, disebutkan secara kasar adalah untuk mengukuhkan kekuatan rohani dan penciptaan material Ahura Mazda terhadap serangan kuasa pemusnah, Angra Mainyu. Ritual *yasna*, iaitu bacaan teks Yasna, memuncak dalam *apæ zaothra*, "persembahan kepada air." Ritual juga boleh dilanjutkan dengan bacaan teks *Visperad* dan *Vendidad.* Upacara *yasna* biasa, tanpa anjakan, mengambil masa kira-kira dua jam apabila teks dibacakan oleh pendeta yang berpengalaman.

Teks Yasna terdiri daripada 72 bab kesemuanya, dikarang pada masa yang berbeza oleh pengarang yang berbeza. Bab-bab pertengahan disebut sebagai teks tertua (secara linguistik) dalam kanun Mazdayasna. Teks-teks yang sangat kuno ini adalah dalam Bahasa Avesta Lama yang sangat kuno dan sukar dari segi kebahasaan. Ia mengandungi empat doa yang paling suci dalam agama Mazdayasna, dan juga 17 bab yang terdiri daripada lima Gatha, him (*hymn*) yang dianggap telah digubah oleh Zarathustra sendiri. Beberapa bahagian Yasna mengandungi ulasan takwilan (*exegesis*). Bab-bab yang terkandung dalam Yasna dan petunjuk ayat-ayat secara tradisinya disingkatkan dengan huruf *Y.*

Perkataan Avesta, *yasna* secara literal bermaksud 'persembahan' atau 'penyembahan'. Istilah itu secara linguistik dan fungsional adalah berkaitan dengan perkataan Bahasa Sanskrit Veda, *yajna*.

Upacara ritual
--------------

Liturgi
-------

Edisi
-----

Rujukan
-------

Pautan luar
-----------

1. ↑  "Yasna". *Random House Webster's Unabridged Dictionary*.
Sebuah model dari bago.
**Bago** ialah perahu tradisional suku Mandar dari Sulawesi, Indonesia. Lambungnya menggunakan jenis pajala, ringan, dengan anjakan cetek. Ia memanjang dengan tiang yang tingginya hanya 1/4 panjangnya. Dia dapat dikenali dengan mudah sebagai perahu Mandar dengan gaya sokongan kemudinya. Bago yang lebih kecil biasanya digunakan sebagai perahu penangkapan ikan untuk menyebarkan jaring, orang Mandar lebih suka menggunakan perahu ini daripada menggunakan kanu bercadik.

Nelayan di pantai Galesong, menjaga bago dan jaring mereka dalam perawatan. c. 1945-1955.
Hari ini, bago kecil mempunyai sistem layar leti/lete, tetapi tidak lama dahulu, mereka menggunakan layar segi empat condong (layar tanja). Versi yang lebih besar, juga menggunakan lambung pajala, kadang-kadang dibina agak mendalam dan bulat tetapi tanpa sudut di ujung lunas, dan mereka boleh ditemui di seluruh pantai Mandar. Jenis dengan layar nade, membuat lambo Sulawesi Barat. Satu lagi jenis, dengan layar leti dan rumah geladak gaya Mandar berbumbung rata, mungkin tersilap untuk leti leti. Kedua-duanya tidak mempunyai banyak perbezaan kecuali dalam pola penempatan papan dan ciri-ciri lain yang memberikan ciri-ciri setiap tempat pembuatan kapal.

Lihat pula
----------

* Pinisi
* Palari
* Padewakang
* Benawa
* Leti leti
* Janggolan
* Lis-alis

Rujukan
-------

1. 1 2  Horridge (2015). p.53.

Bacaan lanjutan
---------------

* Horridge, Adrian (2015). *Perahu Layar Tradisional Nusantara*. Yogyakarta: Penerbit Ombak. Terjemahan bahasa Indonesia dari Horridge, Adrian (1985). *The Prahu: Traditional Sailing Boat of Indonesia, second edition*. Oxford: Oxford University Press.

| * l
* b
* s
Kapal, perahu, dan jenis layar tradisional Indonesia |
| --- |
| Jenis layar dan sistem layar | 
* Layar jong
* Layar lete
* Layar nade
* Layar tanja
* Sistem layar pinisi

 |
| Kapal dan perahu  perang dan niaga (dari urutan tahun) | 

|  |  |
| --- | --- |
| Kuno | 
* Cerucuh
* Kapal Borobudur
* Jong
* K'un-lun po
* Lancang
* Londe
* Perahu

 |
| Abad ke-14 | 
* Benawa
* Jongkong
* Kelulus
* Lancaran
* Malangbang
* Pelang
* Tongkang (perahu layar)

 |
| Abad ke-15 | 
* Ghurab
* Pencalang
* Sampan

 |
| Abad ke-16 | 
* Banting (perahu)
* Bidar
* Ghali
* Juanga
* Kalulis
* Lepa-lepa
* Penjajap

 |
| Abad ke-17 | 
* Knabat bogolu
* Kora-kora
* Kotta mara
* Orembai

 |
| Abad ke-18 | 
* Chialoup
* Jukung tambangan
* Lepa
* Padewakang
* Perahu toop

 |
| Abad ke-19 | 
* Bajak
* Bangkong
* Golekan
* Janggolan
* Jellore
* Lambo
* Leti leti
* Lis-alis
* Palari
* Sampan panjang
* Solu

 |

 |
| Perahu nelayan | 
* Bagan (perikanan)
* Bago
* Jukung
* Kakap
* Paduwang
* Pajala
* Patorani
* Perahu mayang
* Sandeq

 |
**Cuti umum**, **cuti kebangsaan, hari kelepasan am** atau **cuti undang-undang** ialah cuti umumnya ditetapkan oleh undang-undang dan biasanya hari tidak bekerja dalam setahun tahun.

Negara dan wilayah berdaulat perhatikan mempunyai cuti berdasarkan peristiwa penting untuk sejarah mereka, seperti Hari Kebangsaan. Sebagai contoh, orang Australia merayakan Hari Australia manakala orang Malaysia merainkan kedua-dua Hari Merdeka dan Hari Malaysia.

Mereka berbeza mengikut negara dan mungkin berbeza mengikut tahun. Dengan 36 hari setahun, Nepal adalah negara dengan cuti umum terbanyak. India di tempat kedua dengan 21 cuti kebangsaan, diikuti oleh Colombia dan Filipina dengan 18 masing-masing. Begitu juga dengan China dan Hong Kong menikmati 17 cuti umum setiap tahun.

Cuti biasanya hari perayaan, seperti ulang tahun peristiwa bersejarah yang penting, atau boleh jadi sambutan agama seperti Natal. Cuti boleh berlaku pada hari tertentu dalam setahun, terikat kepada beberapa hari dalam seminggu dalam satu bulan tertentu atau mengikuti sistem kalendar lain seperti takwim qamari.

*Journée de solidarité envers les personnes âgées* (*Hari perpaduan dengan orang tua*) Perancis adalah pengecualian penting. Cuti ini menjadi hari kerja wajib walaupun Conseil d'État Perancis mengesahkan ia masih sebuah perayaan.

Cuti sivik
----------

**Cuti sivik**atau **cuti kerja** adalah hari yang sah diiktiraf dan terkenal sebagai cuti dalam tertentu negara berdaulat atau subbahagian bidang kuasa seperti, sebuah negeri atau wilayah. Ia biasanya hari apabila perundangan, parlimen, kongres, atau monarki telah mengisytiharkan mengikut undang-undang, edik, atau dekri sebagai hari tidak bekerja apabila cabang rasmi kerajaan seperti sistem mahkamah adalah ditutup. Dalam negeri persekutuan, terdapat juga cuti yang berbeza untuk konstituen negeri atau wilayah, seperti yang di Amerika Syarikat di mana cuti yang telah ditetapkan oleh pemerintah persekutuan dipanggil cuti persekutuan. Hari-hari itu mungkin atau mungkin tidak akan dikira dalam mengira statut keterbatasan dalam tindakan undang-undang dan biasanya hari-hari yang apabila ibu bapa bukan penjaga diberikan kunjungan berselang-seli atau akses kepada anak-anak mereka dari sebelum perkahwinan atau hubungan menurut jadual pengasuhan.

Istilah ini juga boleh digunakan untuk membezakan antara hari yang mungkin disambut sebagai cuti sekular yang bukannya cuti agama seperti perayaan Tahun Baru Hari pada 1 Januari (berdasarkan kalender Gregorian) dan 14 Januari (Kalendar Julian) dalam negara-negara Kristian Ortodoks timur tertentu seperti Rusia.

Lihat juga
----------

* Senarai cuti mengikut negara
* Kategori:Senarai cuti mengikut negara

Rujukan
-------

1. ↑  Jha, Manish (7 October 2016). "Regular breaks". *Nepali Times*. Dicapai pada 14 October 2016.
**Bukit Gasing** terletak di Petaling Jaya,Selangor, Malaysia. Antara tempat yang berhampiran ialah Bukit Kerinchi, Jalan Gasing, Jalan Templer, Bandar Baru Petaling Jaya, Kampung Pantai Dalam, Pantai Dalam, Petaling Lama, Taman Bukit Angkasa dll.

Hutan simpan
------------

Penduduk berharap 52 hektar tanah milik kerajaan di situ agar diwartakan sebagai hutan simpan. Namun kerajaan tidak dapat menghalang pemaju swasta daripada melakukan pembangunan di tanah milik pemaju, tetapi haruslah mengikut pelan yang di tetapkan oleh DBKL.

Bukit Gasing menjadi kawasan rekreasi kepada penduduk setempat. Pada waktu pagi dan petang, mereka berjoging dan mendaki bukit bersama ahli keluarga, jiran dan rakan-rakan sebaya. Oleh itu, sebarang kerja pembangunan tanah di Bukit Gasing mendapat bantahan walaupun tanah itu milik persendirian.

Program Alam Flora Echo-EDU Leadership Camp Green Lung Legacy telah diadakan di Bukit Gasing 13 Mac 2012. Ketua Pegawai Eksekutif Alam Flora, Mohd. Zain Hassan dan Timbalan Ketua Pengarah Pembangunan Sosio-Ekonomi Dewan Bandaraya Kuala Lumpur (DBKL), Datuk Mhd. Amin Nordin Abd. Aziz turut hadir.Sebanyak 100 pokok hutan jenis Meranti Tembaga telah ditanam.

Tukar nama
----------

Kementerian Wilayah Persekutuan dan Kesejahteraan Bandar bercadang untuk menukar nama Bukit Gasing di Lembah Pantai kepada Bukit Kerinchi bagi mengelakkan kekeliruan antara sempadan sebelah Petaling Jaya, Selangor. Menterinya Datuk Raja Nong Chik Raja Zainal Abidin menjelaskan perkara itu akan dibincangkan dengan penduduk. Ahli parlimen Lembah Pantai ialah Nurul Izzah Anwar sejak 2008, tidak lagi Datuk Seri Shahrizat Abdul Jalil.

Adun Bukit Gasing
-----------------

Pada 20 Disember 2011, Ahli Dewan Undangan Negeri (ADUN) Bukit Gasing dari DAP, Edward Lee Poh Lin meninggal kerana penyakit kanser.

Rujukan
-------

1. ↑  Nama Bukit Gasing bakal jadi Bukit Kerinchi?
2. ↑  ADUN Bukit Gasing dari DAP meninggal dunia pagi ini